Lavared a rin dioustu ar pez a zo torr-penn eun tamm bennag en e leor. Re hir eo marteze, pa ra muioh evid eur 500 pajennad : a-wechou e chom Jean Rohou re da ruza evid konta istor e lignez dre ar munut. A-wechou all, ez a eun tammig re bell euz ar gêr ha ken pell all en amzer dremenet evid keñveria ar pez e-neus bet bevet eñ gand ar pez a zo bet choarvezet e leh all (ha war ar memez tro eo  kement-mañ a ra talvoudegez al leor). Menegi ne ra ket beb tro pere al labouriou e-neus tennet gonid diouto. Fazia a ra gwechig ha gwech all : Fañch Elegoet neo ket eun Elegouet, da skwer. Eun draig all choaz : ne oa ket red dezañ invañti eun doare-skriva all evid ar brezoneg !